A BIZOTTSÁG HATÁROZATA
(2008. október 3.)
az 1782/2003/EK tanácsi rendelet 10. cikke szerinti modulációból eredő, a tagállamok részére a 2006-2012. évre odaítélendő összegek meghatározásáról szóló 2006/588/EK határozat módosításáról
(az értesítés a C(2008) 5534. számú dokumentummal történt)
(2008/789/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 10. cikke (3) bekezdésének első albekezdésére,
mivel:
(1)
A 2006/410/EK bizottsági határozat (2) többek között meghatározta az 1782/2003/EK rendelet 10. cikkének (2) bekezdésében a 2006-2012 közötti évekre előírt közvetlen kifizetések csökkentésének alkalmazásából származó, a 2007-2013-as költségvetési időszakra az Európai Mezőgazdasági Vidékfejlesztési Alap (EMVA) rendelkezésére álló összegeket.
(2)
A 2006/410/EK határozattal megállapított, a moduláció alkalmazásából származó összegeket a 2008/787/EK bizottsági határozat (3) módosította. Ez a módosítás a 2008-2012 közötti évekre vonatkozó összegeket érinti. A módosítás oka egyrészről a közvetlen kifizetések növekedése a gyümölcs-, a zöldség- és a borágazati reform következtében, másrészről az 1782/2003/EK rendelet 12. cikkének (4) bekezdésében előírt felülvizsgálatból eredően az ugyanezen rendelet II. mellékletében megállapított nemzeti felső határok csökkenése. Az 1782/2003/EK rendelet 10. cikke szerinti modulációból eredő, a 2006-2012 közötti évekre vonatkozó összegeket szintén módosítani kell.
(3)
A 2006/588/EK bizottsági határozatot (4) ezért ennek megfelelően módosítani kell.
(4)
Az e határozatban előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A HATÁROZATOT:
1. cikk
A 2006/588/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2008. október 3-án.